**UGOVOR broj 01- /26**

Zaključen u Modriči, \_\_\_\_\_\_\_ godine između:

\_\_\_\_\_\_\_\_\_\_, pravno lice, registrovano prema zakonskim propisima \_\_\_\_\_\_\_, sa sjedištem na adresi \_\_\_\_\_\_\_\_\_\_, zastupano po \_\_\_\_\_\_\_\_\_\_\_, koji postupa po osnovu Statuta preduzeća,

u daljem tekstu „Izvršilac“, s jedne strane,

i

**„Rafinerija ulja Modriča” a.d. Modriča**, pravno lice, registrovano u skladu sa zakonskim propisima Republike Srpske, sa sjedištem na adresi Vojvode Stepe Stepanovića 49, 74480 Modriča, Bosna i Hercegovina, zastupano po generalnom direktoru Vladimiru Onishchenku, koji postupa po osnovu Statuta Društva, u daljem tekstu „Naručilac”, sa druge strane,

zajednički navedeni kao „Strane”, pojedinačno kao „Strana”, zaključili su ovaj Ugovor kako slijedi:

1. **PREDMET UGOVORA**

1.1. Izvršilac se obavezuje pružiti usluge održavanja i servisiranja vozila unutrašnjeg transporta i dizel agregata u vlasništvu Naručioca, na period od 12 mjeseci u skladu sa Specifikacijom usluga (Prilog br.1) i Tehničkim zadatkom (Prilog br. 3), koji čine sastavni dio ovog ugovora.

1.2. Sve dozvole, saglasnosti i druge radnje neophodne za pružanje usluga dobija i sprovodi Izvršilac svojim sopstvenim snagama, osim ako nije drugačije izričito predviđeno uslovima ovog Ugovora. Troškovi dozvola, saglasnosti i drugih neophodnih radnji uključeni su u cijenu usluga po Ugovoru.

1.3. Tehnički i organizacioni uslovi, kao i zahtjevi za pružanje usluga određeni su Specifikacijom usluga (Prilog br. 1 Ugovorа).

1.4. Rokovi izvršenja i sadržaj etapa izvršenja usluga određuju se dinamičkim planom radova (Prilog br. 5 ugovora).

1.5. Obimi usluga koji su pruženi sa odstupanjem od Specifikacije usluga (Prilog br. 1 Ugovorа), a koji nisu dogovoreni sa Naručiocem, kao i dodatni obimi Usluga koji su pruženi bez pisane saglasnosti Naručioca, ne prihvaćaju se na naplatu, osim ako se ne radi o nepredviđenim radovima koji su nužni za obezbjeđenje stabilnosti Rezultata usluga, pravilnog toka radova i normalnog korišćenja Rezultata usluga ili za sprečavanje nastanka štete, ako zbog hitnosti ili drugih opravdanih razloga nema mogućnosti da za te radove prethodno obezbjedi nalog Naručioca.U tom slučaju Izvršilac je dužan da bez odlaganja obavijesti Naručioca o nepredviđenim radovima koje je izveo ili je njihovo izvođenje u toku i o razlozima koji su nepredviđene radove izazvali. Izvršilac, koji nije obavijestio Naručioca o potrebi pružanja dodatnih Usluga, nema pravo da traži plaćanje za ove Usluge ni u slučaju da su te Usluge bile uključene u akt o primopredaji koji je potpisao predstavnik Naručioca. Izvršilac ima pravo da plati navedene radove samo uz pisanu saglasnost Naručioca.

1.6. Sve dokumente, informacije, materijale i opremu potrebnu za pružanje usluga dostavlja Izvršilac, osim ako nije drugačije izričito predviđeno uslovima ovog Ugovora. Pružanje usluga vrši se radom i sredstvima Izvršioca, osim ako nije drugačije izričito predviđeno uslovima ovog Ugovora.

1.7. Mjesto pružanja usluga je servis Izvršioca i industrijski krug Naručioca.

**2. VRIJEDNOST UGOVORA**

2.1. Maksimalna vrijednost usluga iz predmeta ugovora iznosi \_\_\_\_\_\_ KM bez PDV-a (\_\_\_\_\_\_\_\_\_\_), odnosno \_\_\_\_\_\_\_\_\_\_\_ KM sa uračunatim PDV-om.

Jedinične cijene usluga iz Priloga br. 1 su fiksne i nepromjenljive za vrijeme trajanja ovog ugovora.

2.1.1. Naručilac nije obavezan naručiti usluge u maksimalnoj vrijednosti ugovora. Izvršilac će obračunati i fakturisati samo stvarno izvršene usluge.

2.2. Izvršilac nema pravo da zahtijeva povećanje fiksne cijene, a Naručilac - njeno smanjenje, uključujući i slučaj kada u trenutku zaključivanja Ugovora nije postojala mogućnost da se predvidi puni obim robe koja se isporučuje, radova koji se izvode i usluga koje se pružaju ili troškova koji su za to potrebni, osim ako se cijena zbog promjenjenih okolnosti poveća ili smanji za više od 10%. U tom slučaju može se zahtjevati samo razlika u cijeni koja prelazi 10%.2.4. Troškovi ishrane, smještaja i prevoza lica zaposlenih kod Izvršioca u vezi sa izvršenjem ovog ugovora, uključeni su u ukupnu vrijednost usluga iz predmeta ugovora.

U ukupnu vrijednost usluga koje su predmet ovog ugovora uključuju se svi troškovi, izdaci, i rashodi Izvršioca koje je isti imao prilikom izvršenja usluga po ugovoru, uključujući poslovna putovanja zaposlenih Izvršioca, osiguranje kao i ostala obavezna plaćanja, koja se moraju platiti u vezi sa izvršenjem Ugovora.

**3. NAČIN PLAĆANJA**

3.1. Plaćanja po ovom Ugovoru vrši Naručilac na sljedeći način:

3.1.1. 100% nakon završenih usluga, a u roku od \_\_ dana od dana potpisivanja Akta o primopredaji izvršenih usluga i ispostavljenog računa-fakture, prema bankarskim rekvizitima iz čl. 13 ovog ugovora.

3.1.2. Izvršilac je dužan da ispostavi račun-fakturu najkasnije u roku od pet kalendarskih dana, računajući od dana potpisivanja Akta o primoredaji izvršene usluge.

3.2. plaćanje usluga koje je obavio Izvršilac vrši Naručilac po potpisanom Ugovoru i na osnovu dostavljenih dokumenata:

-račun – 2 originalna primjerka,

- Akt o primopredaji izvršene usluge - 2 originalna primjerka, koji sadrži slijedeće podatke:

- Kratak opis usluga,

- Period izvođenja usluga,

- Mjesto vršenja usluga,

- Broj i datum ugovora, zahtjeva ili komercijalne ponude,

- ugovorena vrijednost,

- defektažni list potpisan od strane Naručioca i Izvršioca,

- obostrano potpisan spisak ugrađenih dijelova, odnosno, specifikacija materijala,

- Cijene ugrađenih dijelova/ materijala,

- ime i potpis ovlaštenih predstavnika Naručioca i Izvršioca.

3.3. Datumom plaćanja smatra se datum prenosa novčanih sredstava sa žiro-računa Naručioca na račun Izvršioca.

3.4. Izvršilac može pristupiti izvršenju usluga za svaku narednu fazu, predviđenu Dinamičkim planom, samo nakon što Izvršilac prethodno dobije pisano obavještenje od Naručioca o tome da može pristupiti izvršenju usluga za konkretnu fazu. Izvršilac preuzima na sebe sve troškove koje Izvršilac bude snosio po Ugovoru, ukoliko je pristupio izvršenju usluga za bilo koju fazu, bez prijema pisanog obavještenja od Naručioca, navedenog u ovoj tački Ugovora, osim ako drugačije nije predviđeno aneksom ugovora.

**4. ROK ZA IZVOĐENJE USLUGA**

4.1. Izvršilac se obavezuje da će započeti sa izvođenjem usluga iz predmeta ugovora u roku od 48 sati od momenta potvrde prijema pisanog naloga od strane Naručioca o potrebi izvođenja usluga sa opisom i količinom usluga za planirane poslove.

Usluge iz predmeta ugovora će biti izvedene u najkraćem mogućem roku u skladu sa optimalno potrebnim vremenom za izvršenje konkretne usluge.

4.1.1. Izvršilac se obavezuje da će se za obavljanje interventnih poslova odazvati u roku od 24 sata nakon potvrde prijema pisanog naloga od strane Naručioca o potrebi izvođenja usluga sa opisom i količinom usluga.

4.1.2. Predmetne usluge će biti vršene prema ukazanim potrebama i na osnovu pisanog naloga Naručioca o potrebi izvođenja usluga sa opisom i količinom usluga.

4.2. Primopredaju pruženih usluga vrše Ugovorne strane uz potpisivanje Akta o primopredaji izvršenih usluga, koji sadrži spisak usluga koje je pružio Izvršilac i preuzeo Naručilac u skladu sa uslovima Ugovora, podatke da li su usluge izvršene po ugovoru, propisima i pravilima struke, o kvalitetu izvršenih usluga, konstataciju o primopredaji garancija i atesta, datum završetka usluga i datum izvršene primopredaje, kao i o postojanju eventualne nesaglasnosti o pitanjima tehničke prirode između Ugovornih strana.

Datumom završetka usluga iz predmeta Ugovora smatra se datum sa Akta o primopredaji izvršene usluge.

4.3. Prema rezultatima provedene primopredaje izvršenih usluga Naručilac ima pravo prihvatiti usluge i potpisati Akt o primopredaji izvršenih usluga koji je dostavio Izvršilac, vratiti Izvršiocu jedan primjerak Akta o primopredaji izvršenih usluga koji su potpisale Ugovorne strane ili u Aktu o primopredaji izvršenih usluga konstatovati da pružene usluge imaju određene nedostatke. Naručilac je dužan da razmotri Akt o primopredaji izvršenih usluga u roku od 7 kalendarskih dana.

4.4. Ako u Aktu o primopredaji izvršenih usluga Naručilac konstatuje da Izvršilac treba o svom trošku da doradi, poporavi ili ponovo izvede pojedine usluge, Izvršilac je dužan da odmah pristupi izvođenju tih usluga.

4.5. Ukoliko Izvršilac u roku koji je utvrdio Naručilac ne otkloni nedostatke i manjkavosti koje su otkrivene prilikom primopredaje, Naručilac ima pravo da samostalno ili angažujući treće lice otkloni nedostatke i manjkavosti i zatraži nadoknadu nastalih troškova od Izvršioca, koji je dužan u roku od 10 (deset) kalendarskih dana, računajući od dana podnošenja odgovarajućeg zahtjeva, da plati troškove Naručioca za otklanjanje nedostataka i manjkavosti na osnovu računa za plaćanje i kalkulacije troškova koje je podnio Naručilac.

4.6. Svaki ponovni prijem pruženih usluga od strane Naručioca vrši se na način predviđen ovim odjeljkom Ugovora.

4.7. U slučaju da između Naručioca i Izvršioca dođe do spora oko nedostataka pruženih usluga ili uzroka nastanka istih, na zahtjev bilo koje od ugovornih strana mora da bude pokrenuto vještačenje. Troškove vještačenja snosi Izvršilac, osim u slučajevima kada vještačenjem nisu utvrđene povrede ugovora od strane Izvršioca, odnosno uzročno-posljedične veze između radnji Izvršioca i otkrivenih nedostataka.

U tim slučajevima troškove vještačenja snosi ugovorna strana koja je zahtijevala pokretanje vještačenja, a ako je ono pokrenuto po dogovoru između ugovornih strana, onda ih snose obje strane u jednakim dijelovima.

**5. OBAVEZE STRANA**

**5.1. Izvršilac se obavezuje:**

- Pružati usluge koje su predviđene ovim Ugovorom kvalitetno, saglasno pravilima struke, po ugovorenoj tehničkoj dokumentaciji, tehničkim propisima i standardima, u obimu i u roku utvrđenim ovim Ugovorom.

- Za pružanje usluga angažovati stručnjake koji posjeduju potrebne vještine, kvalifikaciju i iskustvo za obavljanje postavljenih zadataka.

- Obezbjediti svu neophodnu opremu za izvršenje usluga iz predmeta ovog Ugovora.

- Snositi odgovornost za neadekvatan kvalitet pruženih usluga.

- Blagovremeno obavijestiti Naručioca o eventualnoj potrebi proširenja obima usluga.

- snositi troškove čuvanja i rizika za bilo koje oštećenje predmeta usluge do trenutka preuzimanja od strane Naručioca,

- Pridržavati se mjera zaštite na radu, mjera protivpožarne zaštite, mjera fizičkog obezbjeđenja predviđenih za poslove koji se izvode, kao i ostalih mjera koje važe za radnike Rafinerije ulja Modriča,

- svojim radnicima obezbjediti lična zaštitna sredstva sa važećim atestima kao i ručni alat o svom trošku,

- Obustaviti pružanje Usluga po ovom Ugovoru, ukoliko se u toku pružanja Usluga ispostavi da je nemoguće postići rezultate postavljene zahtjevima Specifikacije radova zbog okolnosti koje ne zavise od Izvršioca i obavijestiti o tome Naručioca u roku od 5 (pet) radnih dana od dana nastanka navedenih okolnosti. U tom slučaju Ugovorne strane će u roku od 5 (pet) radnih dana od dana kada Naručilac primi obavještenje razmotriti pitanje o mogućnosti nastavka pružanja usluga o čemu će zaključiti aneks Ugovora ili o raskidu ovog Ugovora.

- Naručiocu nadoknaditi eventualnu štetu koju svojom krivicom, indirektno ili direktno prouzrokuje pri izvođenju ugovorenih Usluga.

- Nadoknaditi eventualnu štetu trećim licima koju prouzrokuje svojom krivicom, indirektno ili direktno, prilikom izvođenja ugovorenih Usluga.

*-* Predati rezultat pružanja usluga sa priloženim materijalima koji se zahtijevaju u skladu sa Specifikacijom usluga.

- Izvršilac se obavezuje da će, ukoliko postoji potreba za zaključenjem ugovora sa podizvođačem, u pisanom obliku prethodno usaglasiti sa Naručiocem angažovanje podizvođača.

- U cilju dobijanja saglasnosti za angažovanje podizvođača, Izvršilac je dužan Naručiocu dostaviti informacije o namjeri zaključenja ugovora sa podizvođačem, uključujući ime/naziv podizvođača , sjedište podizvođača, njegov JIB, dokaz o postojanju neophodnih licenci za izvođenje radova i svu drugu dokumentaciju kojom dokazuje da će izabrani podizvođač izvršiti pružanje usluga u skladu sa ovim Ugovorom (u daljem tekstu - informacije o podizvođaču).

- Angažovanja podizvođača bez pisane saglasnosti Naručioca, predstavlja grubo kršenje odredbi ovog Ugovora i osnov za jednostrani raskid ugovora od strane Naručioca, a zbog krivice Izvršioca.

- za potrebe održavanja i servisiranja vozila koristiti isključivo maziva i tečnosti proizvedene u „Rafineriji ulja Modriča“ a.d.

- za ugrađene originalne rezervne dijelove dati posebni garantni list,

- da u roku od tri dana prije nabavke rezervnog dijela čija vrijednost prelazi 500 KM bez PDV-a, dostavi Naručiocu na odobrenje spisak rezervnih dijelova sa najpovoljnijim cijenama. Nabavka rezervnih dijelova čija vrijednost prelazi 500 KM bez PDV-a vršiće se isključivo na osnovu dostavljene pisane saglasnosti Naručioca.

- u slučaju kvara na vozilu, sastavljati defektažnu listu sa jasno opisanim kvarovima, cijenu koštanja rezervnih dijelova, vrijeme potrebno za popravku vozila i ukupnu cijenu popravka vozila,

- dostaviti potpisan Akt o izvršenim uslugama,

- dostaviti Naručiocu račun za izvršene usluge.

5.1.1. Potpisujući ovaj ugovor, Izvršilac se obavezuje da će platiti kaznu za povrede zahtjeva iz oblasti ZNR, PPZ i ZŽS, te drugih uslova iz ugovora, definisanih u Prilogu br. 4 ugovora – skala novčanih kazni, u iznosu navedenom u Prilogu br. 4, u roku od 15 dana od datuma prijema pisanog zahtjeva od Naručioca, sa priloženim dokumentima kojima se dokazuje da je Izvršilac napravio povrede.

**5.2**. **Izvršilac ima pravo:**

5.2.1. Zahtijevati i dobijati od Naručioca podatke i dokumente potrebne za pružanje Usluga po ovom Ugovoru.

5.2.2. Uz saglasnost Naručioca, prije ugovorenog roka izvršiti i predati izvršene usluge.

5.3. Naručilac se obavezuje:

5.3.1. Platiti Izvršiocu pružene usluge na način predviđen ovim Ugovorom.

5.3.2. Dostavljati Izvršiocu, u rokovima koje su dogovorile Ugovorne strane, informacije i podatke, razmatrati, usaglašavati i odobravati sve dokumente i radne materijale neophodne za pružanje Usluga po ovom Ugovoru.

5.3.3. Omogućiti Izvršiocu da usluge iz člana 1 ovog ugovora obavlja samostalno u skladu sa ovim ugovorom.

5.3.4. obezbjediti nesmetan pristup vozilima i mehanizaciji u „Rafineriji ulja Modriča' a.d.,

5.3.5. obezbijediti prostor za odlaganje alata, opreme i materijala Izvršioca,

5.3.6. obezbijediti nesmetano unošenje i iznošenje opreme, materijala, alata, vozila, kao i kretanje radnika Izvršioca u i iz kruga „Rafinerije ulja Modriča“ a.d.,

5.3.7. obezbijediti dozvole za kretanje i nesmetan rad u krugu „Rafinerije ulja Modriča“ a.d.,

5.3.8. Izvršioca upozna sa uslovima PPZ-e i ZNR-u.

5.4. Naručilac ima pravo:

5.4.1. U bilo kom trenutku kontrolisati proces izvršenja usluga koje pruža Izvršilac, ne uplićući se u njegovu djelatnost i ne narušavajući rokove pružanja Usluga po ovom Ugovoru.

5.4.2. Naručilac ima pravo da u bilo koje vrijeme jednostrano odustane od izvršenja Ugovora, pri tom je dužan da plati Izvršiocu samo dio utvrđene cijene proporcionalno dijelu usluga koje su pružene prije dobijanja obavještenja o odustanku Naručioca od izvršenja Ugovora.

U slučaju jednostranog odustanka Naručioca od izvršenja Ugovora, isti će se smatrati raskinutima od datuma kada Izvršilac dobije pisano obavještenje Naručioca o odustanku izvršenja Ugovora, ili od drugog datuma koji je naveden u tom obavještenju.

**6. GARANCIJE**

6.1. Garantni rok za rezultat usluge, definisan u članu 1. ovog Ugovora utvrđuje se na period od \_\_\_ mjeseci od dana potpisivanja Akta o primopredaji izvršenih usluga.

6.2. Ako u periodu navedenom u tački 6.1. ovog Ugovora budu otkriveni nedostaci koji su nastali zbog nekvalitetnog izvršenja usluga od strane Izvršioca, Naručilac i Izvršilac će sastaviti Akt o utvrđivanju nedostataka i usaglasiti rokove njihovog otklanjanja na račun sredstava Izvršioca.

6.3. Ukoliko Izvršilac u roku navedenom u tački 6.2. ovog Ugovora ne otkloni nedostatke, Naručilac ima pravo da otkloni nedostatke vlastitim snagama ili angažovanjem drugog pravnog lica na trošak Izvršioca. U tom slučaju Izvršilac je dužan refundirati Naručiocu nastale troškove u roku od 10 (deset) kalendarskih dana, od datuma izdavanja fakture.

6.4. Troškove službenih putovanja zaposlenih i druge troškove u cilju ispunjenja garantnih obaveza, predviđenih ovim poglavljem Ugovora, snosi Izvršilac.

6.5. Garantni rok, koji je utvrđen Ugovorom, produžava se za period u kojem Naručilac nije mogao da koristi rezultat usluga zbog nedostataka koji su u njemu otkriveni, pod uslovom da je Naručilac obavijestio Izvršioca o tim nedostacima u pisanoj formi i u razumnom roku.

**7. UGOVORNA KAZNA**

7.1. Za neizvršavanje i/ili nepotpuno, odnosno djelimično izvršenje obaveza po ovom Ugovoru, oštećena Strana ima pravo tražiti od Strane koja je prekršila ugovorne obaveze ugovornu kaznu u visini od 0,1% od vrijednosti Ugovora za svaki dan kašnjenja.

7.2. Strane su se dogovorile da datum početka obračunavanja iznosa ugovorne kazne bude datum neizvršenja i/ili nepotpunog, odnosno djelimičnog izvršenja svojih obaveza u rokovima određenim ovim ugovorom jedne od strana, nezavisno od njihovog priznanja dužnikom. Prinudno naplaćivanje bilo kojih ugovornih kazni predviđenih ovim ugovorom, ne oslobađa strane od potpunog izvršenja obaveza koje proizilaze iz ovog ugovora.

7.3. Naručilac ima pravo da naplati ugovornu kaznu Naručilac i druge iznose koji pripadaju Naručiocu, od isplata koje pripadaju Izvršiocu, prilikom plaćanja po ovom ugovoru.

7.4. Naručilac ima pravo da odbije (u cjelini ili djelimično) plaćanje po ugovoru, ako radovi/oprema ne odgovaraju zahtjevima ugovora ili nisu u potpunosti izvršene.

**8. KLAUZULA U BORBI PROTIV KORUPCIJE**

8.1. Prilikom izvršenja obaveza po ovom Ugovoru, Strane, njihova povezana lica, radnici ili posrednici neće platiti, neće predložiti da plate i neće dozvoliti plaćanje bilo kojih novčanih sredstava ili materijalnih vrijednosti bilo kojim licima, direktno ili indirektno, radi vršenja uticaja na radnje ili odliuke takvih lica, a u cilju sticanja određenih nezakonitih prednosti, ili u druge nezakonite svrhe.

Prilikom izvršenja svojih obaveza po ovom Ugovoru, Strane, njihova povezana lica, radnici ili posrednici neće vršiti radnje koje su zakonskim propisima koji se odnose na ovaj Ugovor kvalifikovane kao davanje ili uzimanje mita, potplaćivanje, kao i radnje kojim se krše zahtjevi iz važećih zakonskih propisa i međunarodnih pravnih akata o borbi protiv legalizacije (pranja novca) od prihoda stečenih kriminalom.

Svaka od Strana ovog Ugovora odbiće da na bilo koji način stimuliše radnike druge Strane, uključujući davanje novčanih iznosa, poklona, besplatnog izvršavanja radova (usluga) za njihov račun, kao i na druge načine koji nisu navedeni u ovoj tački, a kojim bi se takav radnik stavio u određenu zavisnost, i kojim bi se obezbjedio da taj radnik vrši određene radnje u korist Strane koja je omogućila takvu stimulaciju.

Pod radnjama radnika koje bi takav radnik vršio u korist strane koja mu je omogućila stimulaciju podrazumjevaju se:

- Omogućavanje neopravdanih prednosti u odnosu na ruge saugavarače;

- Davanje određenih garancija;

- Ubrzavanje postojećih procedura;

- Druge radnje koje takav radnik vrši u okviru svojih radnih dužnosti, a koje su u suprotnosti sa principima transparentnosti i otvorenosti u odnosima između Strana.

U slučaju da neka od Strana sumnja da je došlo, ili da može doći do povrede neke od odredbi iz ovog člana Ugovora, ta Strana je dužna da obavjesti o tome drugu Stranu u pismenom obliku. U takvom pismenom obavještenju data Strana je dužna da se pozove na činjenice ili da dostavi materijale koji osnovno potvrđuju, ili daju osnovu za pretpostavku da je došlo, ili da može da dođe do povrede određenih odredbi iz ovog člana Ugovora. Nakon što uputi pismeno obavještenje,odgovarajuća strana ima pravo da obustavi izvršenje obaveza po ovom Ugovoru, sve dok od druge Strane ne dobije potvrdu toga da do povrede nije došlo, ili neće doći. Takva potvrda mora biti poslana u roku od deset radnih dana od datuma prijema pismenog obavještenja.

Strane u ovom Ugovoru prihvatiće sprovođenje postupaka za sprečavanje korupcije i kontrolisaće poštovanje istih. Pri tome će Strane uložiti razumne napore da minimalizuje rizike iz poslovnih odnosa sa saugovaračima koji mogu biti uključeni u koruptivne aktivnosti, i uzajamno će sarađivati u cilju sprečavanja korupcije. Pri tome će Strane osigurati sprovođenje kontrolnih postupaka u cilju sprečavanja rizika od uključivanja Strana u koruptivne aktivnosti.

Strane će garantovati sprovođenje odgovarajućeg postupka vezano za činjenice dostavljanje tokom izvršenja ovog Ugovora, uz poštovanje principa povjerljivosti i primjene efikasnih mjera za otklanjanje problema u praksi i sprečavanje mogućih konfliktnih situacija.

Strane će garantovati punu povjerljivost vezano za izvršenje odredbi iz ovog člana Ugovora, kao i odsustvo negativnih posljedica, kako ukupno za Stranu koja se obratila sa zahtjevom, tako i za konkretne radnike Strane koja se obratila sa zahtjevom, a koji su prijavili izvršene povrede.

U slučaju da jedna od Strana prekrši obavezu uzdržavanja od radnji zabranjenih ovim članom, i/ili u slučaju da druga Strana u Ugovorom utvrđenom roku ne dobije potvrdu toga da do povrede nije došlo ili neće doći, druga Strana može da raskine ovaj Ugovor na zakonom utvrđen način. Strana na čiju inicijativu, a po osnovama predviđenim odredbama ovog člana, Ugovor bio raskinut, ima pravo da zahtjeva naknadu stvarne štete koja je nastala zbog takvog raskida.

**9. VIŠA SILA**

9.1. "Viša sila" predstavlja bilo kakav događaj, koji izlazi izvan granica kontrole Naručioca ili Izvršioca, u zavisnosti od toga o čemu se radi, i koja nastaje nezavisno od toga kakve je mjere predostrožnosti preduzela dotična Strana i odnosi se na sljedeće događaje:

a) rat, neprijateljska dejstva ili ratne operacije (nezavisno od toga da je rat objavljen ili nije), upad, djelovanje spoljnjeg protivnika, građanski rat, ili

b) ustanak, revolucija, pobune, bune, zbacivanje sa vlasti civilne ili vojne vlade, zavjera, oružani sukobi, društveni nemiri, teroristički akti, ili

c) konfiskacija, nacionalizacija, mobilizacija, pljenidba ili rekvizicija po naređenju bilo koje vlade ili pravnih ili stvarnih vlasti ili vladara ili zbog nekog drugog činjenja ili nečinjenja lokalne vlasti ili vladara ili zbog nekog drugog činjenja ili nečinjenja lokalnog organa vlasti ili nacionalne vlade, ili

d) štrajk, sabotaža, lokaut, embargo, ograničenje uvoza/izvoza, blokiranje luka, nedostatak običnih sredstava društvenog transporta i veze, brodolomi, nedostatka ili ograničenje u snabdijevanju električnom energijom, epidemija, karantin, kuga, ili

e) zemljotresi, klizišta, prorada vulkana, požar, poplave ili pojava cunamija, tajfun ili ciklon, uragan, oluja, udar groma ili druge pojave sa katastrofalnim posljedicama, ispuštanje radijacije, udarni talasi poslije atomskih udara, radioaktivno djelovanje na lokalnu sredinu, udarni talasi, koje izazivaju avioni ili drugi leteći objekti ili drugi događaji, koje objektivno nije mogla predvidjeti niti jedna Strana ili druge prirodne i vještački izazvane okolnosti.

9.2. Pod uslovom da viša sila spriječi, zasmeta ili prolongira izvršenje obaveza iz Ugovora neke od Strana-ugovornica, ta Strana je obavezna da u pisanoj formi obavijesti dugu stranu o nastaloj situaciji i događajima u roku od 5 (pet) dana poslije pojave takve situacije i da preda potvrde izdate od strane nadležnih organa u najkraćem roku.

9.3. Strana ili Strane, koja pošalje takvo obavještenje, biće oslobođena od izvršenja ili potpunog izvršenja svojih obaveza po Ugovoru sve dotle, dok traje odgovarajuća viša sila i u onoj mjeri u kojoj ta sila sprečava, smeta ili prolongira toj strani izvršenje svojih obaveza.

9.4. Strana ili Strane, koje su izložene djelovanju više sile ulažu razumne napore kako bi se umanjile posljedice djelovanja više sile na izvršenje njihovih obaveza prema Ugovoru, ali to ne utiče na pravo svake strane da ima pravo raskinuti Ugovor u skladu sa uslovima, navedenim u daljem tekstu, tačkom 9.6.

9.5. Bilo kakva zadržavanja ili neizvršenje neke od Strana svojih obaveza zbog djelovanja više sile,

a) ne predstavljaju razlog za neizvršavanje ili kršenje uslova Ugovora, i

b) ne predstavljaju razlog za podnošenje bilo kakve reklamacije u odnosu na štetu ili na troškove i izdatke, koji su vezani za njih, u onoj mjeri u kojoj su ova zadržavanja ili neizvršavanja posljedica djelovanja više sile.

9.6. Ukoliko okolnosti više sile traju 30 (trideset) i više dana, svaka Strana ima pravo da raskine Ugovor s tim da je obavezna da obavijesti drugu Stranu o svojoj namjeri.

9.7. U cijelom periodu trajanja okolnosti više sile obaveze između Ugovornih strana miruju, a po prestanku važenja svaka Ugovorna strana je dužna izvršiti obaveze preuzete ovim Ugovorom.

9.8. U slučaju raskida Ugovora usljed okolnosti djelovanja više sile, Naručilac će platiti Izvršiocu za stvarno izvršene usluge, primljene na zapisnik, čiji rezultat postaje vlasništvo Naručioca.

**10. PRELAZNE I ZAVRŠNE ODREDBE**

10.1. Naručilac ili Izvršilac imaju pravo na jednostrani raskid ovog Ugovora, ukoliko bilo koja od Strana zakasni sa izvršenjem obaveza po ovom Ugovoru duže od mjesec dana, osim u slučajevima djelovanja više sile.

10.2. Svaka od Strana dužna je da obezbijedi zaštitu Povjerljivih informacija, koje joj postanu dostupne u okviru ovog Ugovora, od neovlaštenog korišćenja, širenja ili objavljivanja.

10.2.1. Za potrebe ovog Ugovora, termin „Povjerljive informacije“ označava sve informacije po ovom Ugovoru koje imaju stvarnu ili potencijalnu vrijednost zbog toga što su nepoznate trećim licima, koje nisu namijenjene širu distribuciju i/ili korišćenje od strane neograničenog kruga lica, koje zadovoljavaju zahtjeve iz zakonskih propisa Bosne i Hercegovine, ili informacije koje Strane izričito definišu kao povjerljive.

10.2.2. Zaštita povjerljivih informacija mora se osiguravati u periodu izvršenja ovog Ugovora, kao i u roku od tri godine od završetka njegovog roka važenja, a u pogledu „know-how“ – sve dok je na snazi povjerljivost podataka koji čine njegov sadržaj. Odgovarajuća Strana ovog Ugovora snosi odgovornost za činjenje (nečinjenje) svojih radnika i drugih lica koja dobiju pristup Povjerljivim informacijama.

10.2.3. Obaveze poštovanja povjerljivosti, koje su predviđene ovim Ugovorom, ne obuhvataju slučajeve dostavljanja informacija državnim organima na način utvrđen zakonskim propisima Bosne i Hercegovine, a takođe se ne odnose na javno dostupne informacije, koje su postale poznate trećim licima bez krivice Strana.

10.2.4. Šteta, izazvana povredom odredbe o povjerljivosti, određuje se i nadoknađuje u skladu sa važećim zakonskim propisima Bosne i Hercegovine.

10.3. Svi sporovi i nesuglasice, koje mogu nastati između Ugovornih strana po ovom Ugovoru ili u vezi sa njim, rješavaju se putem pregovora između Ugovornih strana, a ako u tome ne uspiju ugovora se nadležnost Okružnog privrednog suda u Doboju.

10.4. Međusobni odnosi između Ugovornih strana koji nisu regulisani ovim Ugovorom regulišu se Zakonom o obligacionim odnosima.

10.5. Ovaj Ugovor može biti raskinut prije isteka roka, na način i pod uslovima koji su predviđeni ovim Ugovorom i važećim zakonodavstvom.

*Opciono:*

Naručilac ima pravo da u svakom trenutku jednostrano raskine izvršenje ugovora, pri čemu je isti dužan da plati Izvršiocu samo dio utvrđene cijene, koji je proporcionalan dijelu usluga izvršenih prije prijema obavještenja o raskidu Ugovora od strane Naručioca. U slučaju jednostranog raskida Ugovora od strane Naručioca, Ugovor će se smatrati raskinutim od datuma kada Izvršilac primi pismeno obavještenje Naručioca o raskidu ugovora, ili od nekog drugog datuma, navedenog u takvom obavještenju.

10.6. Sve izmjene i dopune ovog Ugovora važe samo ako su sastavljene u pisanoj formi u vidu aneksa Ugovora i ako su ih potpisale obje Ugovorne strane.

10.7. Prilikom promjene naziva (imena) Ugovornih strana, njihovih pravnih statuta i pravne odgovornosti, adresa i bankarskih podataka, Ugovorna strana, kod koje je došlo do izmjena, je dužna da u roku od tri dana o tome obavijesti drugu Ugovornu stranu.

10.8. Ni jedna od Ugovornih strana nema pravo predati svoje obaveze po ovom Ugovoru trećoj strani bez pisane saglasnosti druge Ugovorne strane.

10.9. Ugovorne strane su saglasne da, ukoliko u bilo kom trenutku bilo koji član ovog Ugovora jeste ili postane nezakonit, nepravosnažan ili neprimjenljiv u bilo kom pogledu, onda zakonitost, pravosnažnost ili primjenljivost ostalih članova ovog Ugovora neće biti narušena.

10.10. Ovaj Ugovor je sačinjen u 2 (dva) originalna primjerka koji imaju istu pravnu snagu, po 1 (jedan) primjerak za svaku Ugovornu stranu.

**11. ROK VAŽENJA UGOVORA**

11.1. Ovaj ugovor stupa na snagu od datuma potpisivanja i važi za period od 12 mjeseci osim ukoliko ne bude ranije raskinut u skladu sa uslovima iz ovog Ugovora ili primjenljivim zakonskim propisima.

**12. PRILOZI UGOVORA**

12.1. Prilozi uz ovaj Ugovor, navedeni u nastavku, su njegov sastavni dio:

- Prilog br. 1 – Specifikacija usluga;

- Prilog br. 2 - Akt o primopredaji izvršene usluge;

- Prilog br. 3 – Tehnički zadatak;

- Prilog br. 4 – Skala novčanih kazni Izvršiocima za kršenje zahtjeva u oblasti zaštite na radu, industrijske bezbjednosti i zaštite životne sredine, i drugih uslova ugovora prilikom izvođenja radova/ izvršenja usluga,

- Prilog br. 5 - Dinamički plan.

**13. REKVIZITE STRANA**

|  |  |
| --- | --- |
| **Izvršilac:**  Izvršilac  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  m.p. | **Naručilac:**  „Rafinerija ulja Modriča" a.d. Modriča  Ul. Vojvode Stepe Stepanovića br. 49  74480 Modriča  JIB: 4400194130000  Broj reg. uloška: 1-4627-00  Naziv banke: „ATOS BANKA“ a.d.  Račun:567-241-11000247-74  Naručilac  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  m.p. |

**Prilog br. 1**

**Ugovora br. \_\_\_\_\_\_\_ od \_\_\_\_\_\_\_\_god.**

**Specifikacija usluga**

|  |  |  |  |  |  |
| --- | --- | --- | --- | --- | --- |
| **Cijena radnog sata za održavanje dizel viljuškara** | POBEDA  TU-35 (1996)  TU-32 (2005) | G–POWER (2010, 2011) | HYUNDAI 15HDF  (2008) | HYUNDAI 15D-7E  (2017, 2017, 2018) | HYUNDAI 25D (2020) |
| KM/h  bez PDV-a | KM/h  bez PDV-a | KM/h  bez PDV-a | KM/h  bez PDV-a | KM/h  bez PDV-a |
| Cijena radnog sata KM/h sa dolaskom u Rafineriju ulja Modriča za servisno održavanje kočionog sistema, upravljačkog mehanizma, sistema hlađenja, hidrauličnog sistema, motora i mjenjača |  |  |  |  |  |

|  |  |  |  |  |  |
| --- | --- | --- | --- | --- | --- |
| **Cijena sa uračunatim rezervnim dijelovima, mašinskom obradom i radom servisa u KM bez PDV-a za dizel viljuškare** | POBEDA  TU-35 (1996)  TU-32 (2005) | G–POWER (2010, 2011) | HYUNDAI 15D-7E  (2008) | HYUNDAI 15D-7E  (2017, 2017, 2018) | HYUNDAI 25D (2020) |
| KM bez PDV-a | KM bez PDV-a | KM bez PDV-a | KM bez PDV-a | KM bez PDV-a |
| Servis Boš pumpe |  |  |  |  |  |
| Reparacija razvodnika hudrauličnog sistema |  |  |  |  |  |
| Reparacija hidrauličnpg cilindra za dizanje tereta |  |  |  |  |  |
| Reparacija hidrauličnog cilindra nagiba tereta |  |  |  |  |  |
| Reaparacija hidrauličnog cilindra upravljanja |  |  |  |  |  |
| Remont mjenjača sa zamjenom sinhrona, ležaja i semeringa |  |  |  |  |  |
| Reparacija hidrauličnih crijeva visokog pritiska sa priključcima po metru dužnom |  |  |  |  |  |

|  |  |  |  |  |  |
| --- | --- | --- | --- | --- | --- |
| **Cijena radnog sata za održavanje elektroviljuškara** | LINDE  (2004) | LINDE  (2015) | YALE ERP  15-20VT  (2016) | G-POWER  (2011,  2 kom) | Hanghcha  (2023) |
| KM/h bez PDV-a | KM/h bez PDV-a | KM/h bez PDV-a | KM/h bez PDV-a | KM/h bez PDV-a |
| Cijena radnog sata KM/h sa dolaskom u Rafineriju ulja Modriča  za servisno održavanje kočionog sistema, upravljačkog sistema, pogonske baterije i elektronike |  |  |  |  |  |

|  |  |  |  |  |  |
| --- | --- | --- | --- | --- | --- |
| **Cijena sa uračunatim rezervnim dijelovima, mašinskom obradom i radom servisa u u KM bez PDV-a za elektroviljuškare** | LINDE  (2004) | LINDE  (2015) | YALE ERP  15-20VT  (2016) | G-POWER  (2011,  2 kom) | Hanghcha  (2023) |
|  | KM bez PDV-a | KM bez PDV-a | KM  bez PDV-a | KM  bez PDV-a | KM bez PDV-a |
| Reparacija razvodnika hidrauličnog sistema |  |  |  |  |  |
| Remont motora volana sa zamjenom četkica, ležaja, kontaktera sa mašinskom obradom kolektora |  |  |  |  |  |
| Remont pogonskog motora sa zamjenom četkica, ležaja, kontaktera sa mašinskom obradom kolektora |  |  |  |  |  |
| Remont motora hidrauličnog sistema sa zamjenom četkica, ležaja, kontaktera i mašinska obrada kolektora |  |  |  |  |  |
| Reparacija hidrauličnog cilindra za dizanje tereta |  |  |  |  |  |
| Reparacija hidrauličnog cilindra nagiba |  |  |  |  |  |
| Reparacija hidrauličnog cilindra sistema upravljanja teretom |  |  |  |  |  |
| Dijagnostika |  |  |  |  |  |
| Dijagnostika ispravnosti pogonske baterije |  |  |  |  |  |

|  |  |  |  |  |
| --- | --- | --- | --- | --- |
| R.b. | Naziv vozila | Godina proizvodnje | Količina  kom | JEDINIČNA CIJENA RADNOG SATA KM/h  sa dolaskom u Rafineriju ulja Modriča  za servisno održavanje upravljačkog mehanizma, kočionog sistema, hidrauličnog sistema, rashladnog sistema, motora i mjenjača |
| **TRAKTORI** | | |  |  |
| 1. | IMT 542 | 1978 | 1 |  |
| 2. | IMT 558 | 1971 | 1 |  |
| 3. | IMT 539 | 1978 | 1 |  |
| 4. | IMT 533 | 1983 | 1 |  |
| 5. | IMT 533 | 2006 | 1 |  |
| 6. | IMT 560 | 1998 | 1 |  |
| **DIZALICE I VATROGASNI KAMIONI** | | |  | JEDINIČNA CIJENA RADNOG SATA KM/h  sa dolaskom u Rafineriju ulja Modriča  za servisno održavanje upravljačkog mehanizma, kočionog sistema, hidrauličnog sistema, rashladnog sistema, motora i mjenjača |
| 1 | Autodizalica TATRA | 1986. | 1 |  |
| 2 | Autodizalica TRAMAC | 2007. | 1 |  |
| 3 | Vatrogasni kamion FAP 16-16 | 1991. | 1 |  |
| 4 | Vatrogasni kamion FAP 16-20 | 1982. | 1 |  |

|  |  |  |  |  |
| --- | --- | --- | --- | --- |
| R.b. | **DIZEL AGREGATI** | Godina proizvodnje | količina  kom | JEDINIČNA CIJENA RADNOG SATA KM/h  sa dolaskom u Rafineriju ulja Modriča za  servisno održavanje motora, rashladnog sistema i hidrauličnog sistema |
| 1. | Dizel agregat TORPEDO | 1975. | 1 |  |
| 2. | Dizel agregat IMR-BEOGRAD | 1992. | 1 |  |
| 3. | Dizel agregat MOTURS-BAUDOUA | 1992. | 1 |  |
| 4. | Dizel agregat MIELEC | 1992. | 1 |  |

|  |  |
| --- | --- |
| **Izvršilac**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor | **Naručilac**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalni direкtor Vladimir Onishchenko |


**Prilog br. 2 Ugovora br. \_\_\_\_\_\_\_ od \_\_\_\_\_ 2026.g.**


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvršilac | |  | | | | | | |
| Naručilac: | | „Rafinerija ulja Modriča“ a.d. Modriča | | | | | | |
| Objekat gdje se vrše usluge | |  | | | | | | |
| Osnova: | | Ugovor br. \_\_\_\_\_\_ od \_\_\_\_\_\_\_\_\_\_god. | | | | | | |
|  |  |  |  | | | |  |  |
|  |  |  |  | | | |  |  |
|  |  |  | **AKT Br.** | | | |  |  |
| **o primopredaji izvršene usluge od \_\_\_\_\_\_\_\_\_god.** | | | | | | | | |
| za period od \_\_\_\_\_\_\_\_\_\_\_\_\_\_\_\_\_\_\_\_\_\_\_\_godine do \_\_\_\_\_\_\_\_\_\_\_\_\_\_\_\_\_\_\_\_\_\_godine | | | | | | | | |
| Mi, dole potpisani, predstavnik Naručioca, sa jedne strane, i predstavnik Izvršioca, sa druge strane, sastavili smo ovaj Akt o tome, da je Izvršilac pružio, a Naručilac primio usluge, koje su izvršene | | | | | | | | |
| U skladu sa članom br. 2 Ugovora br. \_\_\_\_\_ od \_\_\_\_ godine, podliježe isplati | | | | | | | | |
| Red.br. po obračunu | Naziv usluga | | | Jed. mjere | | Količina | Cijena (KM) | Vrijednost, (KM) |
| 1 | 2 | | | 3 | | 4 | 5 | 6 |
| 1 |  | | |  | |  |  |  |
|  |  |  | | | | **Ukupno** | **KM bez PDV-a** | **\_\_\_\_\_\_\_\_ KM** |
| **Ukupno pruženo usluga na iznos:**  Usluge su pružene u potpunosti, u utvrđenim rokovima i sa odgovarajućom kvalitetom.  Strane nemaju primjedbi jedna prema drugoj. | | | | | | | | |
| Izvršilac  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor | | | | | Naručilac  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalni direкtor Vladimir Onishchenko | | | |


**Prilog br. 3 Ugovora br. \_\_\_\_\_\_\_ od \_\_\_\_\_ 2026.g.**

**Tehnnički zadatak**









|  |  |
| --- | --- |
| **Izvršilac**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor | **Naručilac**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalni direкtor Vladimir Onishchenko |

**Прилог бр. 4**

**уз Уговор бр. \_\_\_\_ од \_\_\_\_\_\_.**

**Скала новчаних казни за Извођаче у случају повреде захтјева из области ЗНР, ППЗ и ЗЖС, те других услова из Уговора приликом извођења радова (пружања услуга) на објектима Наручиоца**

| **Ред. бр.** | **Назив повреде** [[1]](#footnote-1) | **Износ новчане казне,  КМ** | **Документ којим је забиљежена повреда** | **Напомена** |
| --- | --- | --- | --- | --- |
|  | У кругу Наручиоца (и/или током извршења уговорених обима радова) уочени су радници Извођача под утицајем алкохола, наркотика или токсичних супстанци (осим у случајевима када су те чињенице уочили непосредно радници Извођача, и писмено обавијестили Наручиоца о томе у року од 24 сата од тренутка уочавања) | 200 | Записници који су посебно сачињени за сваког радника и узајамно потписани од стране представника Наручиоца и Извођача |  |
|  | Покушај или уношење/увожење/чување у кругу Објекта Наручиоца (исто као на мјесту извршења уговорених обима радова) материја које изазивају опијеност алкохолом, наркотицима или токсичним супстанцама (осим у случајевима када су те чињенице уочили непосредно радници Извођача, и писмено обавијестили Наручиоца о томе у року од 24 сата од тренутка уочавања) | 200 | Записници који су посебно сачињени за сваког радника и узајамно потписани од стране представника Наручиоца и Извођача |  |
|  | Скривање (недостављање у року од 24 сата) од стране Извођача информација о хаваријама, повредама на раду, повредама технолошког режима, загађењу животне средине, који су се десили приликом извршења уговорених обима радова | 100 | Информације које су дошле из спољних фирми (организација), укључујући надзорно-контролне органе |  |
|  | Извођење радова од стране Извођача без потребног радног налога, плана извођења радова, технолошких мапа за ремонт, или без сагласности руководиоца објекта и представника јединице за спасавање у случају хаварије гасне опреме/ватрогасне јединице (у случајевима предвиђеним радним налогом) | 100 | Записник којим се потврђује извођење радова, са приложеном Листом радова за повећаним ризиком предузећа, усвојеном од стране руководиоца | Непостојање извођених радова на наведеној Листи потврђује такав прекршај |
|  | Нереализовање од стране Извођача сљедећих активности, предвиђених поглављима радног налога: "Активности на припреми објекта (опреме) за извођење радова и редослијед њиховог спровођења" и "Активности којима се осигурава безбједност извођења радова и периодичност анализе ваздушне средине" | 100 | Записник којим се потврђује неизвршење активности, са приложеном копијом радног налога |  |
|  | Искључивање или нарушавање цјеловитости блокада и других уређаја којима се осигурава безбједност опреме Извођача или Наручиоца која се налази у раду, без одговарајуће писмене дозволе | 100 | Записници који су посебно сачињени за сваку јединицу опреме и узајамно потписани од стране представника Наручиоца и Извођача |  |
|  | Уколико радници Извођача пуше у кругу објекта Наручиоца ван мјеста која су посебно одређена за те сврхе | 100 | Записници који су посебно сачињени за сваког радника и узајамно потписани од стране представника Наручиоца и Извођача |  |
|  | Уколико радници Извођача користе отворени пламен у кругу Наручиоца ван мјеста која су посебно одређена за те сврхе, осим ако је то предвиђено радним налогом | 200 | Записници који су посебно сачињени за сваку уочену чињеницу и узајамно потписани од стране представника Наручиоца и Извођача |  |
|  | Ангажовање трећих лица од стране Извођача у циљу испуњења уговорених обавеза према Наручиоцу (укључујући фирме-подизвођаче), без одговарајућег усаглашавања њиховог ангажмана са Наручиоцем | 500 | Записници који су посебно сачињени за сваку уочену чињеницу и узајамно потписани од стране представника Наручиоца и Извођача |  |
|  | Извођење радова од стране радника Извођача без кориштења ХТЗ опреме и обуће, те личних заштитних средстава (рукавица, заштитних наочара, респиратора, заштитних маски, чепића за уши, штитника за уши, грађевинско-монтажних сигурносних ремена) | 100 | Записници који су посебно сачињени за сваку уочену чињеницу и узајамно потписани од стране представника Наручиоца и Извођача |  |
|  | Наставак извођења од стране Извођача радова које су забранили или обуставили представници државних контролно-надзорних органа, јединица за спасавање у случајевима хаварије, службе заштите на раду, индустријске безбједности и заштите животне средине, јединице за спасавање у случају хаварије гасне опреме, те лица која испред предузећа имају овлаштења за такво поступање | 100 | Записници којима се потврђује тренутно извођење радова и документ којим се извођење радова забрањује |  |
|  | Кориштење од стране Извођача, а приликом извођења радова на објекту Наручиоца, техничких уређаја, опреме, алата који нису благовремено подвргнути експертизи везано за индустријску безбједност, као ни испитивања и прегледе уз издавање потврде, као и оних који не посједују дозволе државних надзорних органа за примјену на опасном производном објекту | 100 | Записници који су посебно сачињени за сваки уређај, опрему, алат, и узајамно потписани од стране представника Наручиоца и Извођача | Стручни закључак (експертиза) везано за индустријску безбједност мора бити позитиван и регистрован на прописан начин, и не смије се десити да је истекао рок важења стручног закључка (експертизе), испитивања, потврде издате након прегледа |
|  | Извођач не посједује документацију дефинисану захтјевима из важећих нормативних докумената у области заштите на раду, индустријске и противпожарне заштите и заштите животне средине, који захтијевају обавезно усаглашавање са контролно-надзорним органима приликом извођења одговарајућих радова | 50 | Записници који су посебно сачињени за сваки документ и узајамно потписани од стране представника Наручиоца и Извођача, са приложеном насловном страном документа и страницама којима је документ усвојен и усаглашен, а који је испоставио Извођач |  |
|  | Расклапање објеката (пунилишта, заштитне ограде), електричних водова, техничких уређаја, опреме, подземних инсталација (укључујући кабловске водове), укључујући шахтове бунара | 1000 | Записници сачињени за сваки технички уређај, потпоре, цјевовод, шахт бунара, и узајамно потписани од стране представника Наручиоца и Извођача | Уколико постоје документи којима се потврђује штета у висини од преко 10.000 КМ |
|  | Кршење захтјева из нормативних докумената, везаних за заштиту на раду, Прописа о заштити на раду (за свако такво кршење), осим оних који су већ наведени у овом документу | 50 | Записник сачињен након провјере на сваком мјесту извођења радова и послан руководиоцу Извођача | Прекршај уочен у присуству лица одоговорног за извршење датог посла на датом објекту |
|  | Кршење захтјева из грађевинских норми и прописа (за свако такво кршење), осим оних који су већ наведени у овом документу | 50 | Записник сачињен након провјере на сваком мјесту извођења радова и послан руководиоцу Извођача | Прекршај уочен у присуству лица одоговорног за извршење датог посла на датом објекту |
|  | Кршење захтјева везаних за заштиту од пожара (за свако такво кршење) | 50 | Записник сачињен након провјере на сваком мјесту извођења радова и послан руководиоцу Извођача | Прекршај уочен у присуству лица одоговорног за извршење датог посла на датом објекту |
|  | Радње Извођача, које су директно или индиректно узроковале хаварију на опасним производним објектима Наручиоца | 1000 | Записник о техничкој истрази узрока хаварије |  |

Казне које могу бити изречене уговорној страни као извођачу или вршиоцу услуге не искључују право\_\_\_\_\_\_\_ (назив наручиоца) да оствари своја права на основу компензације за евентуалну нанесену штету, обрачун казни или било коју другу врсту примједби на коју има право у складу са уговором или законима РС / БиГ.

|  |  |
| --- | --- |
| **Извршилац**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Директор | **Наручилац**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Генерални директор Владимир Онишченкo |

Прилог бр. 5

уговора о пружању услуга

од \_\_\_\_\_\_\_\_\_\_ 20\_\_\_ год. бр.\_\_\_\_\_

**ДИНАМИЧКИ ПЛАН**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ДИНАМИЧКИ ПЛАН УСЛУГА** | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  | | **Дан** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
|  | **Опис радова** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 7 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **НАРУЧИЛАЦ** | | |  | | **ИЗВРШИЛАЦ** | | |
|  | | |  | |  | | |
| (назив функције) | | |  | | (назив функције) | | | | |
|  | / |  | / |  |  | / |  | / |
| (потпис) |  | (Презиме и име) |  |  | (потпис) |  | (Презиме и име) |  |

1. У случају истовременог постојања у уоченој чињеници карактеристика неколико горе наведених повреда, укупан износ новчаних казни одређује се сумирањем износа казни, при томе Извођач сноси одговорност према Наручиоцу за све повреде ових захтјева од стране радника Подизвођача. [↑](#footnote-ref-1)